open-index/open-wikipedia-markdown huggingface dataset:
Mark McGrath

**Mark McGrath** utawa  Mark Sayers McGarth (minangka jeneng lair) ya iku vokalis saka band Alternatif Rock, Sugar Ray. Mark lair tanggal 15 Maret 1968 ing kutha Hartford, Connecticut, Amérikah Sarékat. Dhèwèké miwiti dadi pènyanyi lan juru main musik nalika sekolah ing Corona Del Mar High School. Mark gadhah garwa Carin Kingsland nalika tanggal  24 September 2012 . Dhèwèké gadhah anak kembar ya iku Lydon Edward lan Hartley Grace, lair nalika 29 April 2010 .

### Dadi Musisi 
Mark McGrath miwiti dadi penyanyi wiwit SMA. Dhèwèké wujud band kanthi aran Shrinky Dinx (saiki dadi Sugar Ray karo Murphy Karges). Banjur Rodney Sheppard lan Stan Frazier saka band The Tories gabung banjur band iki ganti jeneng dadi Sugar Ray. Ing band iki  dhèwèké  akèh pagawéyané. Salah sawijiné ya iku gawé lagu populèr saka Sugar Ray, ya iku Every Morning kang éntuk panghargyaan . McGrath dadi salah sawijininé wong kang éntuk panghargyaan "Rocker Seksi" nalika taun 1998 karo People Magazine . Dhèwèké uga dadi samak ing majalah Rolling Stone Magazine lan Spin Magazine. McGrath uga sesambungan karo Shania Twain (penyani Country) amarga nandhangi vokal lan ngisi vokal ing lagu Party For Two. Dhèwèké uga gabung ing band supergrup The Wondergirls  karo vokalis Stone Temple Pilots, Scott Weiland, Ian Astbury saka The Cult, Shannon Leto saka 30 Seconds to Mars, Jay Gordon lan Ryan Shuck saka Orgy lan Julien-K, Doug Ardito saka Puddle of Mudd, Ken Andrews gitaris saka Failure, Martyn LeNoble bassis saka band Porno for Pyros, lan Troy Van Leeuwen saka Queens of the Stone Age . Mark sapunika sampun magépokan asmané karo Sugar Ray. Ménawa wonten tiyang matur mbok bilih namung Mark ingkang manggung, iku arané inggih Sugar Ray 

### Karir Tivi 
**McGrath** uga dadi pambyawara ing salah sawijiné stasiun tivi, VH1 lan MTV. Acara kang digawakaké karo McGrath ya iku Extra . Nanging nalika taun 2008, wulan Juli, McGrath metu saka acara iku, banjur lumebu manèh ing Sugar Ray kanggo fokus ing musik . McGrath tau dadi bintang tamu juri ing American Idol nalika taun 2005. Dadi pambyawara ing Pussycat Dolls Present: The Search for the Next Doll  lan acara Pussycat Dolls Present: Girlicious. Uga dadi pambyawara ing acara Don't Forget the Lyrics nalika 2010. McGrath uga tau main ing acara dolanan ing tivi, ya iku Rock & Roll Jeopardy! ing stasiun VH1.  Nalika final dolanan iku, dhèwèké adu karo Dave Mustaine saka band Megadeth lan Gary Dell'Abate saka The Howard Stern Show . McGrath lan Sugar Ray tau manggung nalika ing adégan filem Scooby Doo, The Spooky Island.

thumb|250px|Mark McGrath

### Miwiti Tur Kapal 
Nalika 14 Januari 2013, McGrath ngajak gabung fans saka Sugar Ray, ing tur kapal menyang Bahama. Ing kapal iku ana panggung musik kanggo manggung Sugar Ray, Smash Mouth, Gin Blossoms, Vertical Horizon, Crackers, lan Spin Doctors. Kapal siyar iku miwiti nglabuh ing Kepulaun Bahamas nalika 18-21 Oktober 2013 .

### Catethan Suku 
### Pranala njaba 
* 
*Official Website of Mark McGrath
*Mark McGrath's Official Facebook
*Mark McGrath's Official Myspace
*http://markmcgrathandfriendscruise.com/
Andaliman

thumb|250px|Andaliman
[thumb|250px|Sichuan pepper utawi Andaliman ingkang wonten ing [supermarket.]]

**Andaliman** inggih punika jinising bumbu masa khas ing Asia ingkang asalipun saking kulit njawi woh sapérangan jinis tuwuhan saking anggota marga *Zanthoxylum* (suku jeruk-jerukan, Rutaceae). Bumbu punika ing Indonesia namung dipunmangertosi kanggé masakan Batak saéngga dipunmangertosi tiyang tiyang njawinipun tlatah minangka "merica batak" .

## Cathetan suku 
## Pranala njawi 
* http://www.iptek.net.id/ind/pustaka_pangan/index.php?ch=puspa&id=186&hal=1 
* Siregar, BL. 2003. Andaliman (Zanthoxylum acanthopodium DC.) di Sumatera Utara:Deskripsi dan Perkecambahan. Hayati 10:38-40
* Deskripsi di Gernot's spices
Abalon

thumb|260px|kulit abalon.
thumb|260px|Permukaan kulit abalon pérangan njero ingkang manéka warni.
thumb|260px|Daging mentah abalon.

**Abalon** (asalipun saking Basa Spanyol, *Abulón*) inggih punika satunggaling spesiès kerang-kerangan (moluska) saking familia **Haliotidae** lan génus ***Haliotis*** . Abalon punika ugi kawéntar minangka *kerang mata pitu*  utawi *siput waliking watu*, *ormer* wonten ing Jersey lan Guernsey, *perlemoen* ing Afrika Selatan, lan *pāua* wonten ing Selandia Baru. Abalon punika mlebet ing golongan kelas Gastropoda ingkang ageng, Wonten namung satunggal génus ing famili Haliotidae sarta kirang langkung wonten 4-7 subgenus. Spesièsipun kanthi gunggung antawisipun kirang langkung 100 dumugi 130 (amargi wonten hibrida).

Abalon gadhah titikan ing *lumah* kulit ing pérangan njero ingkang manéka warni ingkang kadamel saking nakre. Daging moluska punika dipunwastani salah satunggaling dhaharan spesial ing sapérangan Amérika Latin (mliginipun wonten ing Chili), Asia Tenggara, lan Asia Wétan (mliginipun wonten ing Républik Rakyat Cina, Jepang, lan Koréa).

## Spesiès 

* *Haliotis australis*
* *Haliotis ancile*
* *Haliotis aquatilis*
* *Haliotis asinina*
* *Haliotis barbouri* 
* *Haliotis brazieri*
* *Haliotis clathrata* 
* *Haliotis coccoradiata*
[thumb|right|250px|Abalon putih, *[Haliotis sorenseni*]]
* *Haliotis conicopora*
* *Haliotis corrugata*
* *Haliotis cracherodii*
* *Haliotis crebrisculpta*
* *Haliotis crebrisculpta*
* *Haliotis cyclobates*
* *Haliotis dalli*
* *Haliotis discus*
* *Haliotis dissona* 
* *Haliotis diversicolor supertexta*
* *Haliotis diversicolor*
* *Haliotis dohrniana*
* *Haliotis elegans*
* *Haliotis emmae*
* *Haliotis ethologus*
* *Haliotis exigua* 
* *Haliotis fatui* 
* *Haliotis fulgens*
* *Haliotis gigantea*
* *Haliotis glabra*
* *Haliotis hargravesi*
* *Haliotis howensis*
* *Haliotis iris*
* *Haliotis jacnensis*
* *Haliotis kamschatkana*
* *Haliotis kamtschatkana assimilis*
* *Haliotis kamtschatkana kamtschatkana* 

* *Haliotis laevigata*
* *Haliotis madaka* 
* *Haliotis mariae* 
* *Haliotis melculus*
* *Haliotis midae*
* *Haliotis multiperforata*
* *Haliotis ovina*
[thumb|right|250px|Abalon jingga, *[Haliotis corrugata*]]
* *Haliotis parva*
* *Haliotis patamakanthini* 
* *Haliotis planata*
* *Haliotis pourtalesii*
* *Haliotis pulcherrima*
* *Haliotis pustulata* 
* *Haliotis queketti*
* *Haliotis roberti* 
* *Haliotis roei*
* *Haliotis rosacea*
* *Haliotis rubiginosa* 
* *Haliotis rubra*
* *Haliotis rufescens*
* *Haliotis rugosa*
* *Haliotis scalaris*
* *Haliotis semiplicata*
* *Haliotis sorenseni*
* *Haliotis spadicea*
* *Haliotis speciosa*
* *Haliotis squamata*
* *Haliotis squamosa*
* *Haliotis thailandis*
* *Haliotis tuberculata*
* *Haliotis unilateralis*
* *Haliotis varia*
* *Haliotis venusta*
* *Haliotis virginea*
* *Haliotis walallensis*
* *Haliotis assimilis*

## Cathetan suku
Arare

thumb|Arare

 utawi **arare mochi** inggih punika salah satunggaling dhaharan ingkang asalipun saking nagara Jepang. Arare punika dhaharan ingkang dipundamel saking beras ketan. Wujud saking Arare punika alit-alit kanthi dawanipun kirang langkung 2&nbsp;cm dumugi 3&nbsp;cm lan kandhelipun kirang langkung 3&nbsp;mm. Arare dipunolah kanthi cara dipunpanggang saged ugi dipungoreng. Bahan baku lan ukuran Arare ingkang alit-alit punika damel béda antawisipun arare lan **okaki** kaliyan senbei ingkang gadhah ukuran ageng lan dipundamel saking bahan beras. Dhaharan punika dipunparingi nama "arare" amargi katingal kados wiji-wiji jawahan watu ès.

## Cara damel Arare 
Arare dipundamel kanthi cara beras ketan mau dipunkom *(direndam)* dumugi empuk. Bibar punika, ketan dipundamel lembut dados glepung. Salajengipun dipun-dang dumugi dados adonan ingkag saged dipun*ulen*i. Lajeng adonan dipuntugel-tugel kanthi ukuran alit sadèrèngipun dipungaringaken, dipunparingi rasa, pungkasan arare dipunpanggang. Arare kadamel kanthi manéka rasa lan padatanipun mawi rasa legi utawi asin (rasa kecap asin utawi rasa selada ingkang ateges rasa sarem). Bahan perisa ingkang padatanipun dipuntambahaken inggih punika nori, urang, lan cumi. Arare ugi dipundamel kanthi manéka warni kanthi nginakaken pewarni saking tuwuhan utawi pewarwa kanggé panganan.

## Variasi arare 
thumb|Hina arare
* **Hina arare**
:Hina arare inggih punika sebatan kanggé arare kanthi wujud bunder lan dipundamel manéka warni kados jambon, ijo, lan kuning. Kados déné hishimochi, hina arare punika kalebet dhaharan istimewa kanggé laré-laré nalika ngrayakaken Hinamatsuri. Dhaharan sanèsipun punika kados brondong beras, karinto, lan arare kanthi isi kacang ugi asring dipunbungkus sareng kaliyan hina arare .
* **Bubu arare**
:Wiwitanipun, arare dipunlebetaken dhateng bungkus furikake minangka panyerap *kelembapan*. Kala punika furikake taksih dipunwadahi ing bungkus kertas lan rikat lembab nalika dipunwadahi tanpa arare. Katahhipun tiyang langkung remen rasa garing lan gurih arare ingkang dados satunggal kaliyan furikake. Adhedhasar alesan mau, para produsen banjur nglajengaken tradisi mlebetaken arare dhateng furikake sanajan sampun ngginakaken tèknologi pambungkasan ingkang modern. Arare ing sajeroning wadhah furikake dipunwastani "bubu arare" (dipundamel cekak "bubu") amargi tiyang Kyoto nyebat ochazuke minangka bubuzuke.

## Cathetan suku 
## Pranala njawi 
*  Perbedaan arare, okaki, dan senbei
Pacinan Yokohama

[thumb|250px|Zenrin-mon (Shanlinmen), [Paifang|gerbang ing Pecinan Yokohama. *Zenrin* ateges kekancan antarkulawarga utawi nagara tangga.]]

 utawi  inggih punika pacinan ingkang wonten ing Yokohama, Jepang. Sadèrèngipun papan punika naté dipunsebat minangka Tōjin-chō lan *Nankinmachi*. Papan punika kathah dinggèni déning tiyang Cina ingkang *merantau* saking Guangdong. Kathahipun margi-margi ing Pecinan Yokohama dipunparingi nama miturut laladan asal warganipun, tuladhanipun Mergi Shanghai, Mergi Zhongshan, lan Mergi Fujian. Ing dhistrik Naka-ku papan pecinan punika, penduduk warga nagara Républik Rakyat Cina kirang langkung 4.000 tiyang utawi kirang langkung 30,3% saking sadaya penduduk asing ing dhistrik Naka-ku.

Ing wewengkon kanthi wiyar 2.000 m² (0,2 hektar) punika dinggèni langkung saking 500 yasan toko klonthong lan griya dhahar. Pecinan ing Yokohama kalebet pecinan paling ageng ing Jepang sarta ing Asia Wétan . Kalih pecinan sanèsipun ing Jepang punika Pecinan Kobe lan Pecinan Nagasaki boten sewiyar Pecinan Yokohama.

## Sajarah 
thumb|Chōyō-mon (gerbang wétan)
[thumb|Masobyō, kuil déwa laut [Mazu.]]

Nalika taun 1859 sasampunipun Pelabuhan Yokohama kabikak kanggé *perdagangan* mawi kapan asing, pemukiman kanggé tiyang asing dipunmadegaken ing Yokohama. Sareng kaliyan duginipun tiyang Éropah lan tiyang Amérika, ugi dugi tiyang saking bangsa sanès ingkang makarya déning para diplomat asing. Kajawi punika ugi para penyadé lan penyadé lantaran saking Cina. Para penyadé punika kathahipun saking Hong Kong lan Guangdong, lan kathahipun lairan Guangdong.

Bibar Yokohama dipunlayani déning kapal ruté reguler kanthi Shanghai lan Hong Kong, penyadé ekspor-impor saking Cina sami dugi kanggé manggon. Ing salah satunggaling pemukiman kanggé tiyang ing Yokohama lajeng dipundamel klenteng Guan Di, gedung kongsi Cina, lan sekolah Cina, saéngga salajengipun mekar dados pecinan. Awit saking punika, kathah yasan ing papan mau dados papan dagang kanthi dipunbikak manéka toko. *Pedagang kaki lima* ingkang nyade mi tarik (*la mian*, dipunsebat *lau min* ing Jepang) kapisan medal ing taun 1872.

Nalika wonten Perang Sino-Jepang I ing taun 1894, para imigran saking Cina kathah ingkang kondur ing laladan asalipun. Bibar perang mau sampun rampung lajeng ing taun 1899 wonten revisi saking Perjanjian Boten Adil ketetapan babagan tiyang asing kedah dipunbusak. Ing saking Cina pikantuk watesan jinis pakaryan ingkang kénging dipunlampahi, nanging tiyang Cina kénging manggon ing njawinipun pemukiman tiyang asing. Nalika nembé pados suaka ing Jepang amargi dipungusah déning Yuan Shikai, Sun Yat-sen nglajengaken perjuangan revolusi sinambi dipunbiyantu déning para Cina mau.

## Cathetan suku 
## Pranala njawi 
*  Situs resmi Pecinan Yokohama
*
Obi (sabuk)

thumb|Obi kakung, model iketan *kai no kuchi*

 inggih punika sabuk *pinggang* saking kain ingkang dipun-ginakaken nalika ngagem kimono utawi keikogi . Obi kanggé kimono padatanipun dipundamel saking kain sutra. Kimono kakung dipun-ginakaken sareng kaliyan obi saking kain kaku ingkang sempit, utawi saged ugi kain lentur ingkang dawa. Kimono wanita dipun-ginakaken sareng kaliyan obi mawi rerenggan corak tenun utawi bordir. Obi dipunubetaken kados déné ngagem setagen.

## Jinis Obi 
### Obi wanita 
Miturut ukuran wiyaripun kain, kanthi umum wonten tigang jinis obi. Saben obi punika namung coock dipunagem sareng kaliyan jinis kimono tartamtu .
* *Fukuro obi* (lebar 31&nbsp;cm lan dawa 4,2 m) punika kanggé kimono formal (*tomesode*, *furisode*, *iromuji*, *tsukesage*), saking kain mawi corak ingkang mewah asil saking tenunan.
* *Nagoya obi* (lebar 16&nbsp;cm lan 31&nbsp;cm, dawa 3,65 m) punika kanggé *komon* lan *tsumugi*, saking kain mawi corak ing kalih papan (wingking lan ngajeng) asil celupan ugi asil tenunan.
* *Hanhaba obi* (lebar 15,2&nbsp;cm lan dawa 3,65 m) jinis punika kanggé yukata lan tsumugi, saking kain warni mawi corak sedawaning kain asil tenunan utai tanpa corak.

### Obi kakung 
* *Kaku obi* (lebar 10&nbsp;cm lan dawa 4 m) ingkang jinis punika kanggé kimono ingkang formal.
* *Heko obi* saking kain lentur lan tipis kanggé kimono busana santé wonten ing griya. Dipuntalèni ing wingking kados talènan kupu-kupu. Ugi nalika laré wadon lan lanang ngginakaken yukata.

## Model iketan 
thumb|Iketan taiko
Wonten kathah sanget model iketan obi, nanging namung jinis obi tartamtu ingkang jumbuh kaliyan model iketan tartamtu. Kados ingkang dipunandharaken wonten ing ngandhap punika:
### Obi wanita 
;*Fukuro obi*
* *Nijūdaiko* (versi iketan *taiko* ingkang kapérang dados kalih lapis), jinis iketan punika kanggé sadaya umur.
* *Fukura suzume* punika kanggé furisode
* *Bunko* kanggé tiyang èstri ingkang taksih enèm
;*Nagoya obi*
* *Taiko* punika kanggé sadaya kemawon
;*Hanhaba obi*
* *Bunko* kanggé yukata
* *Kai no kuchi* *(mulut kerang)* punika kanggé kimono ingkang santé (yukata)

### Obi kakung 
* *Kai no kuchi*
* *Shokunin*
* *Katabasami*

## Jangkepan 
Obi punika dipunagem sareng kaliyan *obiage* lan *obijime*.
* *Obi-age*, inggih punika kain mawi warni ingkang dipunubetaken wonten ing sangandhaping obi supados obi mau boten mlorot.
* *Obi-jime*, inggih punika tali alit ingkang dipuntalekaken wonten ing sanginggilipun obi supados papanipun obi mau boten éwah. Kajawi punika saged ugi mbiyantu iketan obi.

## Cathetan suku 
*
Cheonggukjang

**Cheonggukjang** inggih punika doenjang, pasta dangsul Koréa ingkang dipundamel pinten dinten kemawon, julukanipun punika "pasta dansgul rikat".

Cheonggukjang katingal sami kaliyan doenjang saking *penampilan* nanging cara lan wekdal anggènipun damel ingkang bènten saéngga rasa lan aromanipun ugi bènten. Nalika pasta dangsul dumugi dados *meju* (pasta garing) kirang langkung 2-3 dinten sampun saged dipun-ginakaken kanggé masak jjigae.

## Sajarah 
Wonten manéka téyori ingkang nyebataken asal usul cheonggukjang, ing antawisipun saking periode Tiga Karajan Koréa (57 SM-935 M). Tiyang Goguryeo ingkang nitih jaran minangka piranti trasnportasi mbeta dangsul godhog ingkang dipungandhulaken ing celakipun sadel jaran minangka dhaharan nalika lelampahan. Amargi dangsul kénging awakipun jaran (38-40 derajat Celcius) saéngga damel dangsul mau nglampahi fermentasi kanthi alami. Cheonggukjang ugi dipunsebat wonten ing sajarah Silla kanthi istilah *yeomsi*.

Adhedhasar dhokumèn saking Dinasti Joseon ingkang dipunserat déning sarjana kanthi nama Hong Man-seo kanthi irah-irahan *Sanrimgyeongje* *(Buku Kehutanan dan Ékonomi)*, nama wiwitan cheonggukjang punika jeongukjang utawi pasta dangsul perang ingkang saged dipundamel wonten ing periode perang. Miturut *Jeungbosanrim gyeongje* *(Buku Rincian Kehutanan dan Ékonomi)*, cheonggukjang dipundamel 3 dinten kanthi cara dangsul ingkang sampun dipunkumbah lan dipungodhog mau dipun*fermentasi* lajeng dipunbungkus ngginakaken damen pari. Téyori sanèsipun nyebataken bilih cheonggukjang punika asalipun saking Cina ingkang dipuntepangaken nalika masa pamaréntahan Raja Yeongjo taun 1760. Tembung cheong ing cheonggukjang tumuju dhateng Dinasti Cheong (*Qing*).

## Caranipun damel 
Dangsul utawi dhelé ingkang sampun dipunkom ing toya 12 jam lajeng dipungodhog ing mawi geni ingkang ageng. Nalika sampun umub, geninipun dipunkirangi dumugi dangsul mau warninipun dados coklat. Lajeng dangsul mau dipunparingaken ing damèn lan dipunbungkus ngginakaken gombal sapados saged fermentasi. Prosès fermentasi dipunwontenaken 2 dumugi 3 dinten kanthi suhu ingkang anget. Wonten ing prosès punika medal bakteri Bacillus ingkang *mengurai* protéin dangsul dados asem amino. Bibar 3 dinten, dangsul mau dados radi ireng lan medalaken cuwèran kados keju. Prosès punika ugi ngasilaken sakedhik amonia ingkang damel ambunipun cheonggukjang langkung krasa sanget tinimbang doenjang. Sapunika cheonggukjang sampun saged dipun-ginakaken kanthi cara dipuntumbuk alus lan dipunparingi bumbu jae, bawang, sarem, lada, lan lombok abang.

## Mupangat kanggé kasarasan 
Laré-laré lan priyantun enèm sapérangan ageng nyingkiri dhaharan ingkang mawi bahan cheonggukjang. Sanajan makaten, panalitèn nedahaken bilih cheonggukjang punika dhaharan ingkang damel awak waras. Bakteri ingkang paring mupangat punika anama Bacillus Subtlis ingkang urip wonten ing njeronipun lan saged *mengurai* protéin dangsul dados asem amino lan saponin. Saponin saged nahan sèl-sèl kanker, nebihaken saking stroke lan demensia.

## Cathetan suku
Chuseok

**Chuseok** utawi ingkang dipunserat minangka *Chusok* (Dinten wulan purnama) inggih punika dinten libur resmi ingkang wonten ing Koréa ingkang dipunrayakaken kanthi ageng nalika wulan kaping 8, dinten kaping 15 kalender lunar . Perayaan punika wujud pista dhahar kanggé ngaturaken panuwun awit saking kasilipun panèn, saéngga dipunsebat minangka dinten panèn, Festival wulan mangsa panèn, utawi **Hangawi** ("han" = "raya", "gawi" = "tengah", "hari raya ing tengahipun mangsa palastra".

## Sajarah 
Hangawi sampun dipunmangertosi saking periode wiwitanipun Karajan Silla (57 SM-935) kanthi wujud lomba nenun antawisipun kalih kelompok. Ing dinten Hangawi, kelompok kanthi asiling tenunan ingkang paling dawa punika dados jawara, déné kelompok ingkang kalah kedah *nraktir* kelompok ingkang menang kanthi manéka jinis dhaharan ingkang sarwi écho.

## Tradisi 
[thumb|*[Songpyeon*]]
Wonten ing jaman sapunika, karaméan Chuseok kalebet wekda kanggé tiyang Koréa supados kondur ing tlatah asalipun piyambak kanggé sowan ing altar leluhur. Nalika énjing, tiyang Koréa ngawontenaken pakurmatan dhumateng arwahipun para leluhur kanthi wujud ziarah ing makam supados ngresiki tuwuhan lan lemah ing sakiwa tengenipun makam. Arwah leluhur ugi dipunparingi dedhaharan, woh-wohan, lan unjukan. Kasiling panèn taun mau ugi dipunparingaken dhateng arwah para leluhur .

Perayaan Chuseok ugi minangka wekdal kanggé ngaturaken panuwun dhumateng arwah para leluhur. Dhaharan mirunggan liburan Chuseok punika awujud kué Songpyeon (송편) ingkang dipundamel saking glepung beras lan dipunisi kaliyan kacang utawi wijen. Ing dalu sadèrèngipun Chuseok, sadaya anggota kulawarga lenggah sesarengan damel songpyeon sinambi mirsani wulan. mliginipun para jejaka lan prawan nyobi damel songpyeon ingkang saé piyambak amargi pitados bilih piyambakipun badhé pikantuk pasangan ingkang ayu lan bagus. Nalika dinten Chuseok, tiyang-tiyang sarwa nedhi manéka dhaharan lan unjukan sarta ngawontenaken dolanan tradhisional. Kajawi songpyeon, manéka asiling kebon lan tetanen ingkang nembé dipunpanèn ngebaki méja dhahar kados ta wijen, dangsul, kacang abang, chestnut, lan kurma Cina. Dolanan lan kesenian tradhisional dipunwontenaken sesarengan kados ta *sonori* (dolanan sapi), *geobuknori* (dolanan bulus), *ganggangsullae* (jogèd muter) lan *ssireum* (bergulat).

## Dinten Chuseok miturut kalender Grégorius 
* 2009: 3 Oktober
* 2010: 22 September
* 2011: 12 September
* 2012: 30 September
* 2013: 19 September
* 2014: 8 September

## Cathetan suku 
## Pranala njawi 
* Resep Songpyeon
Daeboreum

thumb|300 px|Tradisi Daeboreum

**Daeboreum** utawi **Jeongwol Daeboreum** inggih punika karaméan wulan purnama kapisan bibat taun énggal kalender lunar. Sami kaliyan Festival Lampion, karaméan punika wonten ing dinten kaping 15 wulan kapisan kalender Tionghoa. Wonten ing Basa Koréa, *jeongwol* ateges "wulan kapisan", *dae* ateges "ageng", déné *boreum* ateges "wulan purnama". Perayaan punika kanthi ancas kanggé nyingkiri nasib ala lan arwah ingkang ala ugi. Dhaharan ingkang dipundhahar nalika karaméan Daeboreum kanthi ancas supados tiyang punika tansah begja lan waras sedawaning taun. Ing Jeju, Daeboreum dipunrayakaken kanthi ageng awujud Festival Geni Jeongwol Daeboreum.

## Tetedhan 
Tetedhan énjing ing dinten Daeboreum punika ogokbap wujud sekul saking 5 jinis palawija (beras, millet, sorgum, kacang, lan kacang azuki). Ogokbap ugi dipunbagekaken dhateng tangga amargi manawi dipundhahar sareng kaliyan tigang kulawarga sanèsipun saged mbeta kabegjan sedawaning taun. Bibar sarapan, ogokbap kaliyan janganan dipunparingaken dhateng kéwan ternak. Manawi kéwan ternak mau milih mangan ogokbab, lajeng ternak mau ing taun punika dipunramal tansah lemu-lemu, sewalikpun bilih malah milih janganan rumiyin lajeng sapi mau dipunkuwatosaken dadus kuru. Kegiatan ing alam tinarbuka wujud minggah gunung kanggé mirsani wulan purnama ingkang dipunsebat *dalmaji*. Tiyang kapisan ingkang mirsani wulan purnama dipunpitadosi begja setaun. Ing padésan, laré-laré ngawontenaken dolanan ingkang dipunsebat *jwibulnori*. *Serpihan* kayu garing dipunlebetaken ing kaleng alit lan dipunparingi kawat dawa. Lajeng nyumet geni lan kaleng dipunubengaken déning ingkang mbeta. Geni ing sarwi dhawah ngobong sabin lan wana dipunpitadosi saged nggusah tikus lan ama tuwuhan.

## Gladri 

Gambar:Korea-Daeboreumnal-Full Moon Festival-09.jpg
Gambar:Korea-Daeboreumnal-Full Moon Festival-23.jpg
Gambar:Korea-Daeboreumnal-Full Moon Festival-12.jpg

## Cathetan suku 
* 

## Ugi pirsani 
* Kalender Koréa

## Pranala njawi 
* Traditional Holiday of the Month: Jeongwol Daeboreum: The First Full Moon Day
Caelum

**Caelum** () utawi ugi dipunsebat **Chisel** inggih punika salah satunggaling rasi lintang ingkang alit ingkang mapan wonten ing belahan langit sisih kidul. Rasi lintang punika dipundamel déning astronom Prancis, Nicolas Louis de Lacaille ing abad kaping wolulas ing taun 1750. Caelum gadhah nama asli "*les Burins*", lajeng ing basa Latin dados *Caela Sculptoris* lan lajeng dipuncekak dados Caelum utawi "chisel".

## Lintang-lintang 
Rasi lintang Caelum gadhah laladan ingkang ambanipun kirang langkung 125 drajat persegi lan boten ngewrat kathah lintang ingkang dipunmangertosi minangka planit-planit. Rasi lintang punika saged dipuntingali wonten ing garis lintang antawisipun +40° lan-90° saha badhé katingal ingkang saé piyambak dipuntingali ing jam 9 dalu ing salebeting sasi Januari. Rasi lintang Caelum inggih punika rasi lintang ingkang paling alit nomer wolu ing langit, kanthi laladan ingkang langkung alit tinimbang rasi lintang Corona Australis.
Caelum boten gadhah kathah lintang ingkang padhangipun langkung saking sekawan magnitudo. Déné lintang-lintang ingkang wonten ing salebeting rasi lintang punika inggih kados makaten.
* *Alpha Caeli*, inggih punika lintang ingkang padhang piyambak wonten ing rasi lintang Caelum, kanthi gadhah magnitudo 4,45.
* Lintang sanèsipun ingkang sampun dipuncathet inggih punika *Gamma Caeli*, ingkang dipunbentuk déning kalih sistem lintang. *Gamma 1 Caeli* inggih punika lintang binar kanthi gadhah cahya raksasa oranye tipe K. Lintang punika gadhah magnitudi +4,55 lan satunggal lintang pengamping kanthi magnitudo 8. *Gamma 2 Caeli* inggih ugi kalebet lintang binar kanthi gadhah cahya raksasa wena jene ngantos pethak kanthi tipe F. Lintang punika gadhah magnitudo 6,32 lan ngewrat satunggaling lintang pengamping ingkang lemah.
* *Beta Caeli* inggih punika lintang sanèsipun ing Caelum ingkang narik kawigatosan kanggé dipuntliti. Lintang Beta Caeli inggih gadhah cahya kurcaci jene ngantos pethak.
* *Delta Caeli* inggih punika lintang cahya sub raksasa warna biru ngantos pethak.
* *Nu Caeli* inggih punika lintang ingkang gadhah cahya jene ngantos pethak. Lan *Lambda Caeli* inggih punika lintang ingkang gadhah cahya raksasa oranye.

Caelum ugi ngewrat objek lebet sanèsipun inggih punika NGC 1571, /NGC 1679 lan IC 2106. Dipunbetahaken teleskop ingkang amba kanggé ningali sapérangan objek New General Catalog, kanggé sadaya galaksi, nanging boten wonten objek ingkang padhangipun langkung saking magnitudo 11,5 utawi ingkang langkung amba saking 3 *arcminutes*.

Caelum taksih kalebet wonten ing kulawarga rasi lintang Lacaille sesarengan kaliyan rasi lintang Norma, Circinus, Telescopium, Microscopium, Sculptor, Fornax, Horologium, Octans, Mensa, Reticulum, Pictor lan Antlia. Déné rasi lintang sanèsipun ingkang mapan wonten ing sak kiteripun rasi lintang Caelum inggih punika Columba, Dorado, Eridanus, Horologium, Lepus lan Pictor.

## Cathetan suku 
* 
*
Ema (Shinto)

[thumb|Ema saking [Tsurugaoka Hachiman-gū]]
thumb|papan nggantung ema

 inggih punika plakat ingkang asalipun saking kayu kanthi gambar jaran ingkang dipunsembahaken wonten ing kuil Shinto lan ugi kuil Buda ing Jepang minangka wujud panyuwun, janji, sarta raos panuwun. Para rawuh ing kuil nyerat panyuwunipun utai donga ing papan ema, lajeng ema mau dipungandhulaken ing papan mirunggan kanggé nggandhulaken ema sareng kaliyan ema saking para rawuh sanèsipun.

Ukuran saking ema punika bènten-bènten gumantung saking kawontenan béaya tiyang ingkang badhé paring sesembahan. Ema ingkang kanthi ukuran ageng lajeng dipunparingi *bingkai* lan dipunlukis déning pelukis ingkang sampun profésional. Lukisan ingkang wonten ing ema mawi ukuran ingkang alit dipungambar déning pelukis ingkang boten kondhang utawi saged ugi dipunlukis piyambak déning tiyang ingkang gadhah kekajengan damel persembahan ing kuil Shinto lan ugi kuil Buda ing Jepang. Ema mawi ukuran alit mau minangka persembahan individu utawi piyambakan ingkang mundhut saking lokèt ingkang nyadé barang-barang wonten ing kuil. Panyuwunan utawi donga sarta nama ingkang nyerat ing ruang ingkang kosong ingkang wonten ing sisihipun gambar jaran. Kajawi punika saged ugi dipunserat wonten ing sisih wingking gambar jaran mau. Ema kanthi ukuran ageng kalebet ing sesembahan *kolektif* lan dipundamel langkung rumiyin sadèrèngipun dipunbeta dhateng kui. Padatanipun ema ingkang mawi ukuran alit punika awujud segi gangsal *(segi lima)*  (punika wujud griya sarta *atap*ipun).

## Sajarah 
Lukisan jaran ingkang wonten ing plakat ema punika asalipun saking kapitadosan tiyang ing jaman kuna. Kapitadosan punika babagan jaran bilih jaran punika kéwan tungganganipun para *Kami*. Salajengipun tiyang Jepang paring sesembahan kéwan jaran ingkang taksih urip dhateng kuil Shinto minangka péranganing doa lan panyuwunan. Reginipun jaran punika saged awis utawi larang sanget saéngga sesembahan kanthi wujud jaran ingkang asli punika dipun-gantos dados patung jaran. Salangipun dipun-gantos malih dados lukisan gambar jaran ingkang dipunlukis wonten ing sanginggiling papan saking kayu.

Tradisi paring sesembahan awujud ema punika sampun wonten nalika jaman Nara dhedhasar artefak ingkang dipunpanggihakn wonten ing Situs Arkéologi Iba (Hamamatsu) lan ugi Hieda (Yamatokōriyama). Ing wiwitanipun sadaya ema punika mawi gambar jaran, nanging lajeng wonten ema ingkang mawi gambar kéwan sanèsipun ingkang sampun wiwit dipunsadé nalika ing jaman Muromachi. Ukuran papan ema ugi sansaya tambah ageng. Déné, ema ingkang mawi ukuran alit ugi dados kondhang awit saking prabawa tradisi kuna ingkang nggandhulaken simbol-simbol ingkang wonten gegayutanipun kaliyan agami ing Jepang. Tradisi nggandhulaken ema mawi ukura alit pungkasan dipunlajengaken *turun termurun* dumugi ing jaman sapunika.

## Réferènsi 
## Pranala njawi
Doenjang

thumb|300 px|Doenjang

**Doenjang** punika jinising saos ingkang asalipun saking Koréa.

## Ing cathetan sajarah 
Pendamelan doenjang punika ingkang kepanggih dipunsebataken ing teks sajarah Cina ing Buku Wei lan Suku Dongyi sarta teks Sanguozhi ingkang dipunserat déning Chen Shou ing taun 290. Nalika jaman rumiyin, doenjang dipunparingi nama *tojang*. Tiyang Cina kuna mangertos ambunipun doenjang minangka saos khas Koréa.

## Prosès damel doenjang 
Doenjang dipundamel saking dangsul ingkang dipungodhog lan dipunpépé ing panas srengèngé lajeng dipunbentuk dados persegi ingkang dipunwastani *mejubap* utawi *meju*. Nalika prosès penggaringan punika medal jamur minangka tandha sampun wonten prosès fermentasi lan medalaken ambu ingkang khas. Bibar garing meju dipunpindhah dhateng papan ingkang anget supados prosès fermentasi kelampahan kanthi rikat. Bibar punika dipunlebetaken wonten ing tempayan ageng ingkang dipunisi kaliyan toya mawi sarem. Toya sarem punika damel prosès fermentasi ingkang langkung saé malih. Punika ingkang dipunsebat doenjang. Manawi doenjang dipunpisah dipunpisah kaliyan toya asiling fermentasi saged ngasilaken ganjang.

## Bahan masakan 
Padatanipun doenjang dipundamel kanthi manual ing griyanipun tiyang Koréa, mliginipun ing padésan. Cara damel doenjang kanthi manual namung ngginakaken toya sarem déné doenjang damelan pabrik dipundamel kanthi nambahaken glepung gandhum. Wonten ing ingkang nambahaken kaliyan iwak teri supados langkung écho. Doenjang ingkang dipundhahar mawi bawang, lenga wijen, lan gochujang (pasta lombok Koréa) ingkang dipunbungkus mawi janganan punika dipunsebat ssamjang (tanpa sekul) utawi ssambap (kaliyan sekul). Doenjang ugi kondhang dipunmasak minangka sup inggih punika *Doenjangjjigae* (sup doenjang) ingkang padatanipun mawi isi tahu lan bumbu kados bubuk lombok, jamur, panganan laut lan daging. Doenjang gadhah gizi inggil amargi saking prosès fermentasi ingkang asipat anti kanker, kejawi punika ugi ngandhut sumber mineral lan flavonoid ingkang asipat antioksidan.

## Aji doenjang 
Doenjang kanggé tiyang Koréa gadhah aji 5. Kapisan punika *dansim*, ateges doenjang gadhah rasa lan aroma ingkang sami sanajan manawi dipuncampur kaliyan rasa sanès. Kaping kalih punika *hangsim*, ateges doenjang boten bakal sayup utawi bosok. Manawi dipunsimpen kanthi leras lan saya dangu saged damel rasa ingkang sansaya kuwat. Kaping tiga punika *bulsim*, doenjang saged ngicalaken mambu amis daging lan ulam. Kaping sekawan punika *seonsim*, doenjang saged damel masakan pedes tambah gurih. Kaping gangsal punika *hwasim*, doenjang saged dados jangkepan jinis samubarang masakan.

## Cathetan suku 
## Pranala njawi 
* '***Doenjang (Soy Bean Paste) 
* ***'Doenjang jjigae - Galbijim
Genta Raja Seongdeok

thumb|right|Genta Raja Seongdeok

**Genta Raja Seongdeok** (성덕대왕 신종) inggih punika satunggaling genta perunggu raksesa ingkang wonten ing Gyeongju, Koréa Kidul. Genta punika kalebet ingkang paling ageng ing Koréa. Genta mau nggandhul ing satunggaling paviliun plataran Musiyum Nasional Gyeongju, Provinsi Gyeongsang Utara.

## Sajarah 
Ugi dipunparingi nama **Genta Emille**, **Genta Bongdeoksa** utawi**Genta Suci Raja Seongdeok**, dipundamel awit saking préntahipun Raja Gyeongdeok (tahta 742-765), raja kaping 35 saking kraton Silla minangka wujud bakti dhumateng sang bapak, Raja Seongdeok (?-737, tahta 702-727). Raja Gyeongdeok séda sadèrèngipun genta punika rampun kadamel lan dipunlajengaken déning Raja Hyegong dumugi kapungkasan ing taun 771. Miturut legenda, genta mau boten medalaken swantun nalika rampung kapisan. Pendéta kepala paring dhawuh supados genta mau dipunlèlèhaken malih lan miturut mimpinipun, piyambakipun nguncalaken setunggaling laré ing jeronipun. Nalika genta rampung, swantunipun kados tangisan bayi ingkang swantunipun "emille".

## Keunikan 
Kanggé damel genta, kirang langkung mbetahaken 27 ton perunggu. Nanging tèhnik anggènipun damel taksih dados misteri déning para ilmuwan masa sapunika. Genta kanthi ukuran sami saged dipundamel tanpa awrat, nanging kedah kaliyan pambiyantu tanur inggil lan *perlengkapan* modhèren. Genta kanthi dhuwur 3,75 mèter lan bobot dumugi 19 ton punika dipungandhulaken ngginakaken tangaki wesi kanthi diameter 8,5&nbsp;cm. Nalika taun 1975 nalika dipunpindhah saking papan sadèrèngipun (Kuil Bongdeok) dhateng Museum Nasional Gyeongju, satunggaling usaha dipunlampahi kanggé nggantos tangkai ingkang sampun sepuh. Nanging dados awrat amargi cincin ing tangkai kanggé nggantung namung mawi diameèter 9&nbsp;cm.

## Cathetan suku 
## Pranala njawi 
* Sacred Bell of King Songdok-wang 
* History and Legend of Emille Bell
Giok

thumb|Giok
**Giok** utawi **jade** inggih punika jinising watu "permata ijo" salah satunggal saking jinis watu permata ingkang wonten ing jeronipun kathah unsur mineral ingkang sampun kapanggihaken lan dipun-ginakaken déning bongso wétan èwunan taun kepengker . Ing sapunika watu giok kathah ingkang asalipun saking tlatah Tibet, Cina lan Birma minongko komoditas ekspor. Giok dipunpitadosi gadhah khasiat damel ayem, bungah, kasarasan, lan keslametan.

## Watu Giok 
Ing lelampahaning sajarah bibar kapanggih giok kawéntar minangka *asesoris* lan *perhiasan* nalika èwunan taun kepengker déning peradapan manungsa. Giok ugi dipunagungaken minangka *watu penylamet* ugi *watu kasarasan* déning suku-bebrayan ing Asia Wétan lan ing bawana Afrika ugi Amérika kalebet suku Maya lan Inca. Ing donyaning medis ugi giok dipunpitadosi saged nginggilaken kasarasan ingkang ugi sampun kaginakaken ing peradapan manungsa. Pérangan punika kathah dipuncathet ing *buku keséhatan* kuna lan dipunakoni minangka salah satunggaling sumber ènergi alam. Kajawi punika watu giok saged nginggilaken sirkulasi getih, anti penuaan énggal, nambah kekebalaning awak sarta ngicalaken kesel . Watu giok ugi kathah dipun-ginakaken nalika terapi pijet ceragem. Kajawi punika ing pamadosan nedahaken bilih watu giok punika ngandhut kathah èlemen ingkang wigatos kados ta kalsium, potasium, wesi lan magnesium.

## Wujud lan ukuran watu giok 
Watu giok punika dados watu ingkang paling dipunremeni ing babagan *perhiasan*, medis ugi watu punika unik saéngga watu punika kathah model wujud gumantung nalika watu giok mau dipunasah lan dipundamel wujudipun. Wonten ing sajarahipun watu giok punika satunggaling jinis watu permata ingkang dipunasah lan dipundamel wujudipun kanthi manéka ukuran lan model. Giok dipunasah lajeng dipundamel wujudipun wiwit saking seukuran kados méja, patung ageng dumugi patung alit, liontin, anting-anting, ali-ali dumugi kados benik. Wujudipun ugi manéka warni, wiwit ingkang awujud patung Buda, patung naga lan patung sanèsipun, wonten ugi ingkang awujud kothak, longjong, oval, persegi tiga, dumugi persegai kathah. Kajawi wujudipun warni saking watu giok ugi kathah wiwit saking putih, kuning, abrit dumugi ingkang paling kondhang punika ingkang warni ijo.

## Ugi pirsani 
* Watu permata

## Cathetan suku 
## Pranala njawi 
* Jade on Gemstone.org
* Harmony of Jade
Guk

**Guk** utawi **Tang** punika jinising sup khas saking Koréa. Wonten manéka variasi guk dhedhasar cara masak saéngga jinisipun ugi manéka warni. Nanging dhaharan kalih punika saged dipunbédakaken. Tang langkung dados masakan mirunggan déné guk punika sup ingkang dipundhahar wonten ing kagiyatan dhahar umum ingkang dipunsajèkaken kaliyan manéka jinis lawuh sanèsipun.

## Ugi pirsani 
* Jjigae
* Gukbap
* Banchan

## Cathetan suku
Gimbap

thumb|right|Chungmu Gimbap
**Gimbap** punika jinising tetedhan Koréa ingkang wujud sekul dipunbungkus *nori* (suket sagara), kados sushi. Gimbap kondhang minangka tetedhan ingkang dipunbekta nalika plesiran, minggah redi, utawi kridha sanèsipun ing njawi ruangan..

## Werni-warni ing nagari manca 
Gimbap dipunpilih minangka tetedhan paling dipunremeni saking 100 tetedhan Koréa déning tiyang njawi. Kalawarti minggon paling ageng ing Kanada, *Straight* nyerat artikel babagan kondhangipun gimbap ingkang nandhingi sushi kanthi irah-irahan ''Korean kimbap rolls out of sushi's shadow.'' Ing antawisipun manéka warni gimbap, medal warni kondhang saking kathah nagara, kados ta Gimbap Prancis lan Gimbap California (Amérika). Gimbap Prancis dipundamel bènten saking gimbap sanèsipun amargi lembaraning suket sagara garingipun dipungulung ing sekul miturut karemenanipun tiyang Prancis ingkang kirang remen aroma suket sagara garing. Gimbap California dipundamel kanthi isèn woh-wohan kados apokat.

## Cathetan suku 
## Pranala njawi 
* Cara membuat gimbap
Kashiwamochi

thumb|Kashiwamochi
thumb|right|180px|Kashiwamochi mawi bungkus kotak kanggé angsal-angsal.

 inggih punika satunggaling kué Jepang ingkang dipundamel saking glepung beras kanthi isi selai kacang abrit. Kué punika kalebet ing salah satunggal jinis mochi lan dipunsebat *kashiwamochi* amargi dipunbungkus ing godhong jinising wit ek (*Quercus dentata*, nama Jepang: *kashiwa*). Godhong ingkang dipuginakaken kanggé bungkus punika boten dipundhahar .

Kashiwamochi kalebet dhaharan ingkang *istimewa* nalika ngrayakaken Dinten Laré-laré nalika tanggal 5 Mèi wonten ing Jepang. Godhong-godhong tuwa saking wit *kashiwa* boten saged luruh sadèrèngipun wit mau saged nuwuhaken tunas dados gondhong ingkang énggal. Awit saking punika, kué Kashiwamochi punika dipunpitados saged mbeta nasib ingkang saé ugi kaginakaken minangka simbol garis keturunan kulawarga ingkang boten pedhot (tiyang sepuh boten kénging tilar donya sadèrèngipun laré-laré lair). Adonan kue Kashiwamochi punika dipundamel saking glepung beras lan toya. Adonan mau dipundamel wujud bunder-bunder lajeng dipunisi selai kacang abrit ing pérangan tengah kué mau. Adonan mau lajeng dipuntekuk dados kalih saéngga awujud separoning bunderan. Bibar punika adonan mau dipunolah kanthi cara dipun-dang (dipunkukus). Manawi sampun mateng, kue Kashiwamochi mau dipunbungkus satunggal-satunggal ngginakaken godhong kashiwa ingkang saged damel kue Kashiwamochi gadhah aroma ingkang khas.

## Sajarah 
Kashiwamochi wiwitanipun kalebet budaya Jepang pérangan wétan. Kue Kashiwamochi punika nembé dipunmangertosi kanthi wiyar ing Jepang kirang langkung nalika masa pamaréntahanipun shogun Tokugawa ingkang kaping 9 Tokugawa Ieshige lan shogun Tokugawa ingkang kaping 10 Tokugawa Ieharu. Wonten ing buku kempalan *kigo* (tetembungan mangsa kanggé haiku) kanthi irah-irahan *Haikai Shogaku-shō* saking taun 1641 déning Saitō Tokugen, kashiwamochi dèrèng dipunsebat minangka dhaharan khas wulan 5. Cathetan babagan kashiwamochi minangka dhaharan ingkang khas wulan 5 punika kapanggih salajengipun ing buku kanthi irah-irahan *Shubeiron* terbitan taun 1661-1673. Kue Kashiwamochi punika kalebet salah satunggaling kué asli Jepang amarhi boten wonten ing tradisi karaméan Tango no Sekku ingkang asalipun saking Cina.

Keshogunan Tokugawa gadhah usaha kanggé njagi daimyo saking manéka tlatah ing Jepang kanthi ngawontenaken kuwajiban nyambut damel ing kutha krajan (*sankin kōtai*). Kashiwamochi wiwit dipuntepangi ing Jepang bibar daimyo lan rombongan ingkang makarya ing Edo kondur kanthi mbeta kawruh babagan dhaharan khas saking kutha krajan dhateng tlatah asal piyambakipun. Wit kashiwa ingkang godhongipun kanggé mbungkus kué punika boten tuwuh kanthi waton ing Shikoku utawi ing sisih kilèn wewengkon Kansai. IngJepang pérangan kilèn ingkang boten dipuntuwuhi déning wit kashiwa tiyang-tiyang ugi ngrayak *chimaki* (jinising bakcang ingkang dipunbungkus godhong pring) utawi kashiwamochi ingkang dipunbungkus déning godhong *sankirai* (*Smilax glabra*).

## Cathetan suku 
## Pranala njawi 
*  Resep kashiwamochi 
*  Video pembuatan kashiwamochi (toko kue Kasyousyougetu, Tokyo)
Kompeito

thumb|Kompeito

 inggih punika kembang gula (permèn) tradhisional Jepang  ingkang awujud kados lintang kanthi manéka warni lan raosipun namung legi kemawon. Setunggal kembang gula padatanipun kanthi diamèter antawisipun 5-10 milimèter . Nama "kompeito" punika asalipun saking Basa Portugis, *confeito* ingkang ateges *gula-gula*. Kompeito sareng kaliyan castella lan kembang gula aruheitō dipuntepangaken ing Jepang kirang langkung nalika taun 1550 déning penyadé saking Portugal. Kala punika, tiyang Jepang dèrèng mangertos caranipun damel gula murni. Prosès kanggé damel kembang gula mau mbetahaken gula kanthi cacah ingkang kathah saéngga kompeito punika naté dados panganan ingkang mewah lan langka. Nalika taun 1569, misionaris Portugal Luís Fróis paring persembahan kompeito dhateng Oda Nobunaga nalika nyuwun ijin supados nglampahi pakaryan misionaris ing Jepang.

## Prosès damel kompeito 
Prosès anggènipun damel kompeito punika kalampahan antawisipun satunggal minggu dumugi kalih minggu utawi langkung. Nalika damel kompeito mawi warni, satunggal panci ingkang mubeng dipun-ginakaken kanggé satunggal warni kompeito.
# Gula batu dipundamel cair kaliyan toya dumugi dados sirup ingkang kenthel.
# Gula kasar (*zarame*) minangka inti saking kembang gula dipunlebetaken dhateng panci ingkang mubeng utawi ingkang dipunsebat *dora*. Ing jaman rumiyin, inti saking kembang gula punika wujud wiji *Papaver somniferum*.
# Nalika panci taksih terus mubeng, sirup kenthel ingkang dados kristal sansaya dangu sansaya nglapisi kembang gula saéngga lumah kompeito gadhah gundhukan-gundhukan ingkang dados ciri khas saking kompeito.

## Kaginaan kompeito 
* *Cendera mata* astana kaisar
: Astana kaisar Jepang gadhah tradisi maringi *cendera mata* wujud papan kué (*kashiki*). Kompeito dipun-ginakaken minangka isi papan kué mau supados para rawuh boten nampi wadhah kué ingkang kothong boten wonten isinipun.
* *Cendera mata* kanggé resèsi mantènan
: Kompeito asring dados salah satunggaling souvenir kanggé para rawuh ingkang dugi ing adicara resèpsi mantènan ing Jepang.
* Sumber kalori nalika kaanan wigati
: Kajawi gula batu, kompeito asring dipunlebetaken ing kalèng biskuit kanggé kepreluan dadakan ing Jepang. Kanthi ancas supados biskuit mau saged dipunsimpen pinten-pinten taun lan rasa boten dados kautamèn. Dipunkajengaken kompeito saged ngrangsang medalipun *air liur* supados biskuit raosipun tansah echo. Kajawi punika warni-warni kompeito supados saged ngicalaken stess déning tiyang ingkang nembé sisah.

## Cathetan suku 
## Pranala njaba 
* Something Sweet and Horny? oleh R. Hakamada dalam terbitan berkala *Life in Kyoto* (arsip)
*  Konpeito Club International 
* Torahiko, Terada, Satoru Ikeuchi, ed. *Tsubaki no Hana ni Uchū wo miru* (椿の花に宇宙を見る), ISBN 4-931391-37-0
* Tomoichi, Nakada. *O..i, Kompe..to..* (おーい、コンペートー), ISBN 4-251-03902-5
Katinona

thumb|250px|Katinona

**Katinona**, ***(basa Inggris:Cathinone)*** utawa ***benzoyletanamina*** utawa uga bisa diarani ***Neropedron*** ya iku zat monoamina alkaloid kang dadi kandhutan ing jero tuwuhan Catha Edulis(Khat) lan mawa kimia arep padha karo efedrina, katin lan zat amfetamin liyané.

## Hukume 
Ing donya internasional, katinona kelebu usada kang dilarang Golongan I ing ngisore Konvensi Zat Psikotropika.

## Struktur Kimia 
Ana ing strukture katinona duwé sambung gayuhe karo metkatinona, padha karo amfetamina kang ana sambung gayuhe karo metamfetamina.

Katinona bisa diekstraksi saka Chata edulis utawa disintesis saka α-bromopropiofenona (luwih gampang digawé saka propiofenona).

## Efek 
Panganggonan katinona kang kakehan bisa nyebabake nafsu mangan ilang, keweden, rikat ngamuk, insomnia, nglindhur lan panik. Panganggo kronis bisa kena ganguan kepribadian lan infark miokard.

## Cathetan suku
Yokohama Landmark Tower

inggih punika gedung *pencakar langit* ingkang wonten ing Minato Mirai 21, Yokohama, Jepang. Landmark Tower punika gedung paling inggil ing Jepang saking taun 1993. Gedung punika kaginakaken minangka kantor, hotèl, lan *mal* (Landmark Plaza).

Pambangunan gedung kawiwitan saking tanggal 20 Maret 1990 lan rampung ing tanggal 16 Juli 1993. Gedung mawi 70 lantai punika dhuwuripun 296,3 m lan kalebet gedung paling inggil angka 60 ing donya. Bibar rampungipun Tokyo Sky Tree (634 m) nalika taun 2012, Landmark Tower dados struktur paling inggil angka tiga ing Jepang. Dhuwuring gedung punika taksih ing sangandhaping Menara Tokyo (333 m) lan Kreteg Akashi-Kaikyo (dhuwuripun cagak utama: 298,3 m).

Landmark Tower wonten gedung menara mawi lantai 70 sarta 3 *basemen* lan 3 lantai payon ruwang mesin katambahan kaliyan gedung plaza kanthi 5 lantai (katambahan 4 lantai *basemen*). Wiyaripun sadaya yasan mau inggih punika 23.308 m² kanthi wiyaripun lantai 392.885 m², Arsitek gedung punika Hugh Stubbins and The Stubbins Associates, Inc lan Mitsubishi Estate minangka kontraktor.

Lantai kanggé pangamatan wonten ing lantai 69 kirang langkung 40 detik kanthi nitih *lift* damelanipun Mitsubishi Electric kanthi cepetipun 750 m/menit (45&nbsp;km/jam). *Lift* naté dipuncathet *Guinness World Records*minangka *lift* paling rikat ing donya sadèrèngipun kalah kaliyan *lift* ing Taipei 101 saking Taiwan.

*Dockyard Garden* punika nama taman ingkang wonten ing kompleks Landmark Tower. Taman punika dipunyasa saking tilasing dok kapal dagang ingkang dipunrancang déning insinyur angkatan laut Ryūsaku Tsunegawa.

Nalika taun 1965, ukuran kapal-kapal sansaya ageng saéngga pangginaan dok punika wiwit mandhap dumugi boten dipun-ginakaken malih saking taun 1973. Bibar Pamaréntah kutha Yokohama ing wulan April 1989 netepaken dok No. 2 minangka yasan ingkang ngandhut aji sajarah. Lajeng wonten pambongkaran dok saking wulan 1990. Sasampunipun dipunbongkar banjur dipun*restorasi* ingkang kapungkasan nalika wulan Juli 1990. Lajeng dok punika dados taman ing kompleks Landmark Tower. Dockyard Garden dipuntetepaken dados *Aset Budaya Wigati* Jepang nalika wulan Dhésèmber 1997.

## Fasilitas 
* Lantai pengamatan Sky Garden: lantai 69 (272 m)
* Lantai paling dhuwur (lantai 70): Sky Lounge (ruwang resepsi hotèl)
* Yokohama Royal Park Hotèl: basemen 1, lantai 1, lantai 49-68, lantai 70, lantai 1-4 (ruwang resepsi)
* Kantor-kantor: lantai 1-48
* Klinik: lantai 7
* Fasilitas umum utawi ruwang pamèr: sapérangan basemen 1-lantai 35
* Landmark Plaza: basemen 2-lantai 5 (gedung plaza)
* Landmark Hall: lantai 5 (gedung plaza)
* Dockyard Garden: basemen 2-lantai 1
* Papan parkir: basemen 3-basemen 1

## Cathetan suku 
## Ugi pirsani 
* Pratélan struktur paling dhuwur ing Jepang
* Struktur paling dhuwur ing donya

## Pranala njawi 
* The Landmark Tower
Gochujang

***Gochujang*** inggih punika pasta lombok ingkang dipun-ginakaken kanggé masakan Koréa kanthi bahan mliginipun punika beras ketan lan bubuk lombok ingkang sampun nglampahi prosès *fermentasi* . Kanthi tradhisional, fermentasi gochujang dipunwontenaken ing plataran griya kanthi wadhah tempayan tembikar mawi ukuran ingkang ageng. Papanipun dipunsukakaken wonten ing alas saking susunan watu ingkang dipunwastani *jangdokdae* (장독대). Ciri khas saking gochujang punika raosipun ingkang pedes radi legi sanajan katingalipun abrit sanget. Wonten ing Koréa, gochujang punika bumbu ingkang wigati sanget. Asal usul tembung gochujang saking *gochu* (고추, lombok) lan *jang* (bumbu).

## Sajarah 
Tiyang Koréa dipunprakirakaken wiwit tepang kaliyan lombok nalika taun 1700-an. Miturut *Jungbo Sallim geongje* (증보산림경제, 1765), gochujang dipundamel saking campuran bubuk lombok, bubuk ketan lan pasta dangsul ingkang dipunsimpen dumugi mateng ing ngandhaping srengéngé. Resep damel gochujang punika saking abad kaping 18 mirib kaliyan resep saking abad kaping 19 dumugi sapunika.

Bahan baku lan resep gochujang bènten-bènten miturut jaman lan dhaérahipun, saged saking campuran manéka jinis glepung kados ta dangsul, gandhum, milet. Bubuk lombok, sarem pawon, lan kecap asin, lajeng dipunmatengaken kanthi cara fermentasi. Minangka asiling fermentasi, raos pedes dados kirang, lan beras ketan dados legi. Sanajan makaten, sapérangan produsen ugi nambhakaken gula saking beras utawi gula pasir.

## Panggunaan 
Kajawi minangka bumbu ingkang wigati kanggé manéka jinis masakan Koréa, gochujang ugi dipuncampur kaliyan sekul lan dipunudhak kados nalika dhahar bibimbap. Gochujang punika bumbu kanggé damel *jjigae* (gochujang jjigae), ngekom daging (gochujang bulgogi), damel *tteokbokki*, lan minangka *penyedap* nalika damel naengmyeon. Saus cocol saged dipundamel saking campuran gochujang, kecap asin, bawang, lan lenga wijen. Saos *chogochujang* (초고추장) dipundamel saking campuran *gochujang* kaliyan cuka lan wiji wijeng. Saos punika dipun-ginakaken nalika dhahar *hoe* lan *hoedeopbap*. *Ssamjang* (쌈장) dipundamel saking campuran gochujang, doenjang, bawang bombay, lan godhong bawang.

## Cathetan suku 
## Ugi pirsani 
* Doubanjiang

## Pranala njawi 
* Cara membuat gochujang